**Ukrainan kansanäänestys itsenäisyydestä** järjestettiin 1. joulukuuta 1991, jossa kansalaisilta kysyttiin, hyväksyvätkö nämä Ukrainan parlamentin julkaiseman itsenäisyysjulistuksen. Samaan aikaan järjestettiin myös presidentinvaalit, joissa Leonid Kravtšuk valittiin maan presidentiksi. Ylivoimaisesti suurin osa äänestäjistä kannatti itsenäisyyttä.

Taustaa
-------

Maaliskuuhun 1991 mennessä Neuvostoliitossa näkyi jo romahtamisen merkkejä. Tämän estämiseksi Moskovassa suunniteltiin maanlaajuista kansanäänestystä uudenlaisen ja reformoidun liittovaltion luomisesta. Tämän pohjalta oli tarkoitus luoda uusi liittosopimus. Ukrainan SNT:ssa tätä kannatti 81,7 % äänestäjistä. Äänestysaktiivisuus oli 70 %, mikä oli matalin kaikista kansanäänestyksiin osallistuneista neuvostotasavalloista. Huhtikuussa 1991 tapahtunut epäonnistunut vallankumousyritys käänsi kuitenkin ukrainalaisten päät kohti itsenäisyyttä. Verh’ovna rada hyväksyi Ukrainan itsenäisyysjulistuksen 24. huhtikuuta 1991.

Elokuussa 1991 ukrainalaiset kerääntyivät osoittamaan mieltään kommunistipuolueen päämajan edustalle sinikeltaisiin nauhoihin somistautuen. Tällä uhmattiin suoraan Neuvostoliittoa, joka pyrki tukahduttamaan kaikki itsenäisyysliikkeet. Yhdysvaltain presidentti George Bush vanhempi oli samassa kuussa käynyt Kiovassa ja pitänyt kuuluisan Chicken Kiev -puheensa, jossa hän oli tuominnut ukrainalaisten itsenäistymisyritykset "itsemurhanationalismina".

Ukrainalaiset olivat jo aiemmin osoittaneet mieltä itsenäisyyden puolesta mm. muodostamalla kolmen miljoonan henkilön ihmisketjun Lvivistä Kiovaan tammikuussa 1990.

Kansanäänestyksessä esitetty kysymys oli seuraava: "Kannatatko lakia Ukrainan itsenäisyysjulistuksesta?" (ukr. Чи підтверджуєте Ви Акт проголошення незалежності України?).

Tulokset ja reaktioita
----------------------

Äänioikeutetuista yhteensä 90,32 % kannatti itsenäisyyttä.

Äänestystulokset seurasivat Ukrainan maantiedettä siten, että maan länsiosissa kannatus oli korkeinta ja Krimillä vähäisintä. Ukrainan venäläisistä itsenäisyyden puolesta äänesti 55 %.

Gorbatšov kommentoi tuloksia sanomalla, että itsenäisyys olisi katastrofaalinen. Kanada oli jo sen sijaan luvannut tunnustaa Ukrainan itsenäisyyden. Yhdysvaltojen alustavaa lupausta tehdä samoin parin päivän sisällä pidettiin maan Moskovan-suurlähettilään mielestä epätodennäköisenä. Ensimmäisten joukossa Ukrainan itsenäisyyden tunnustivat:

| Pvm | Maa |
| --- | --- |
| 2. joulukuuta |  Kanada |
|  Puola |
| 3. joulukuuta |  Unkari |
| 4. joulukuuta |  Latvia |
|  Liettua |
| 5. joulukuuta |  Venäjä |
|  Argentiina |
|  Bulgaria |

Galleria
--------

* Kansanäänestyksessä käytetty äänestyslipukeKansanäänestyksessä käytetty äänestyslipuke
* Ilmoitus tuloksista alueittainIlmoitus tuloksista alueittain

Lähteet
-------

1. ↑  Ukraine - Culture, History, Politics *Encyclopædia Britannica*.  2024. Viitattu 14.3.2024. (englanniksi)
2. ↑  25 Years of Independence: The Ukrainian Referendum *Wilson Center*.  2.12.2016. Viitattu 14.3.2024. (englanniksi)
3. ↑  31 years since the Ukrainian independence referendum *We Are Ukraine*. Viitattu 14.3.2024. (ukrainaksi)
4. 1 2  In Pictures: Ukraine’s Path To Independence In 1991 *RadioFreeEurope/RadioLiberty*.  24.8.2022. Viitattu 14.3.2024. (englanniksi)
5. ↑  OPINION: The Mythical Great Russia is Gone *U.S.-Ukraine Foundation*.  16.1.2023. Viitattu 14.3.2024. (englanniksi)
6. 1 2  Інформаційні матеріали Українського інституту національної пам'яті до 30-річчя Всеукраїнського референдуму 1 грудня 1991 року *Український інститут національної пам'яті*.  29.11.2021. Viitattu 14.3.2024. (ukrainaksi)
7. ↑  Treisman, Daniel: *The Return: Russia's Journey from Gorbachev to Medvedev*, s. 178. Simon and Schuster, 2011-01-04. ISBN 978-1-4516-0574-7. Teoksen verkkoversio (viitattu 14.3.2024). (englanniksi)
8. ↑  Ukrainians push USSR to brink *The Guardian*.  2.12.1991. Viitattu 14.3.2024. (englanniksi)
9. ↑  Кагуй, Петро: 30 років тому. Референдум 1991 року про незалежність України і розпад СРСР (архівні фото) *Радіо Свобода*.  1.12.2021. Viitattu 14.3.2024. (ukrainaksi)